Turn under Sommer-OL 1896

Turn under Sommer-OL 1896. Turnøvelsene ble avviklet i Panathinaiko stadion mellom 9. og 11. april. Det var 71 utøvere fra åtte nasjoner som deltok, hjemmenasjonen Hellas hadde en tropp på hele 52 utøvere. Det ble konkurrert i åtte øvelser, seks individuelle og to lagkonkurranser. Individuelt i skranke, svingstang,bøylehest, hopp, ringer og tauklatring. Lagkonkurransene var i skranke og svingstang. Carl Schuhmann og Hermann Weingärtner fra Tyskland vant tre olympiske titler hver, én individuelt og to i lag.

Medaljer

Utøverne har blitt godskrevet medaljene i ettertid av Den internasjonale olympiske komité. Under de første olympiske lekene var det kun vinneren som fikk medalje og han fikk sølvmedalje.

Individuelt

Skrankekonkurransen ble avholdt den 10. april. Det var atten utøvere fra fem land som deltok i konkurransen.

Bøylehest  

Konkurransen ble avholdt den 9. april. Femten utøvere fra fire nasjoner deltok.

Hopp  

Femten deltakere fra fire nasjoner deltok i hoppkonkurransen som ble gjennomført den 9. april.

Svingstang  

Konkurransen i svingstang ble gjennomført 9. april. 16 turnere fra fire nasjoner deltok.

Ringer  

Åtte deltakere fra tre nasjoner deltok i konkurransen i ringer den 9. april 1896.

Tauklatring  

Fem deltakere fra fire nasjoner deltok i den åttende og siste individuelle øvelsen i turn som ble avviklet 10. april.

Lagkonkurranse

Skranke, (lag)  

Tre lag deltok et fra Tyskland og to fra Hellas. Lagkonkurransen ble avviklet 9. april.

Svingstang, (lag)  

Den andre lagkonkurransen i turn var svingstang, det var kun et lag som deltok. Den ble også avviklet den 9. april. 

Turn under Sommer-OL 1896